
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2004 M. BIRŽELIO 28 D. NUTARIMO NR. 801 „DĖL IŠMOKŲ VAIKAMS SKYRIMO IR MOKĖJIMO NUOSTATŲ PATVIRTINIMO“ PAKEITIMO 

2023 m. balandžio 26 d. Nr. 304
Vilnius

Lietuvos Respublikos Vyriausybė n u t a r i a: 
. Pakeisti Išmokų vaikams skyrimo ir mokėjimo nuostatus, patvirtintus Lietuvos Respublikos Vyriausybės 2004 m. birželio 28 d. nutarimu Nr. 801 „Dėl Išmokų vaikams skyrimo ir mokėjimo nuostatų patvirtinimo“:
. Pakeisti 14.9 papunktį ir jį išdėstyti taip:
„. mokyklos pažymą, jei emancipuotas ar susituokęs nepilnametis vaikas ar vyresnis kaip 18 metų asmuo mokosi, jeigu šių duomenų nėra valstybės ir žinybiniuose registruose arba valstybės informacinėse sistemose.“
. Pakeisti 17.2 papunktį ir jį išdėstyti taip:
„. mokymo įstaigos išduotą pažymą, patvirtinančią, kad vaikas (asmuo) mokosi pagal bendrojo ugdymo programą, bendrojo ugdymo programą kartu su profesinio mokymo programa, formaliojo profesinio mokymo programą ar studijuoja aukštojoje mokykloje pagal nuolatinę studijų formą, doktorantūroje ar rezidentūroje (nurodomas asmens vardas, pavardė, gimimo data, mokymosi (studijavimo) patvirtinimas), arba, baigus mokslus ar studijas, mokymo įstaigos išduotą mokymosi ir (ar) kvalifikacijos pasiekimus įteisinantį dokumentą, patvirtinantį įgytą pagrindinį, vidurinį išsilavinimą ar profesinę kvalifikaciją. Šių dokumentų pateikti nereikia, jeigu duomenys apie mokymąsi yra valstybės ir žinybiniuose registruose arba valstybės informacinėse sistemose;“.
. Pakeisti 21 punktą ir jį išdėstyti taip: 
„. Išmokos skiriamos savivaldybės administracijos sprendimu.“
. Pakeisti 27.11 papunktį ir jį išdėstyti taip:
„. informuoja išmokos gavėją apie priimtą sprendimą nutraukti ar sustabdyti išmokos mokėjimą asmens prašyme nurodytu informavimo būdu ne vėliau kaip per 3 darbo dienas nuo šio sprendimo priėmimo dienos;“.
. Papildyti 27.14 papunkčiu:
„. iš valstybės ir žinybinių registrų arba valstybės informacinių sistemų gavusi duomenis apie globos (rūpybos) išmokos gavėjui paskirtą ar perskaičiuotą našlaičio pensiją ir (ar) vaiko išlaikymo išmoką ir (arba) išmokos gavėjui pateikus duomenis apie gautą ar negautą vaikui išlaikyti skirtą periodinę išmoką (antstolio pažymą, laisvos formos rašytinį patvirtinimą ir kt.), perskaičiuoja globos (rūpybos) išmokos dydį ir tęsia jos mokėjimą be atskiro prašymo, bet ne ilgiau, iki išmokos gavėjas turi teisę ją gauti.“
. Pakeisti 40 punktą ir jį išdėstyti taip: 
„. Vienkartinė išmoka įsikurti grynaisiais pinigais neišmokama, išskyrus tuos atvejus, kai lieka nepanaudota mažesnė negu 2 bazinių socialinių išmokų dydžio išmokos dalis, kuri gali būti išmokama grynaisiais pinigais pačiam išmokos gavėjui. Savivaldybės administracijos sprendimu vienkartinė išmoka įsikurti pervedama viso dydžio arba dalimis tiesiogiai kredito teikėjui, būsto savininkui, automobilio pardavėjui, darbų atlikėjui, kitam juridiniam ar fiziniam asmeniui pagal pareiškėjo pateiktus dokumentus, patvirtinančius būsto įsigijimą, automobilio įsigijimą, baldų, namų apyvokos reikmenų ar vaizdo ir garso, buitinės technikos įsigijimą, būsto nuomą, atliktus remonto darbus ir pan., ne vėliau kaip per 10 darbo dienų nuo jų pateikimo dienos. Ši išmoka turi būti panaudota per 24 mėnesius nuo sprendimo skirti išmoką priėmimo dienos, o nepanaudotą išmokos sumą savivaldybės administracija grąžina į Lietuvos Respublikos valstybės biudžetą.“
. Pakeisti 45 punktą ir jį išdėstyti taip: 
„. Savivaldybės administracijos sprendimai dėl asmens teisės gauti išmokas skundžiami Lietuvos Respublikos administracinių bylų teisenos įstatymo nustatyta tvarka.“
. Nustatyti, kad šio nutarimo nuostatos, išskyrus šio nutarimo 1.1 papunktį, 1.2 papunktį ir 1.5 papunktį, pradedamos taikyti, kai 2023 m. naujai išrinktos savivaldybių tarybos susirenka į pirmuosius posėdžius. Iki pirmųjų 2023 m. naujai išrinktų savivaldybių tarybų posėdžių taikomos iki 2023 m. kovo 31 d. galiojusios Išmokų vaikams skyrimo ir mokėjimo nuostatų, patvirtintų Lietuvos Respublikos Vyriausybės 2004 m. birželio 28 d. nutarimu Nr. 801 „Dėl Išmokų vaikams skyrimo ir mokėjimo nuostatų patvirtinimo“, nuostatos.

